# Αίγλη Ι (Τορπιλοβόλο)

### Από τη Βικιπαίδεια, την ελεύθερη εγκυκλοπαίδεια

Β.Π. Τ/Β ΑΙΓΛΗ 60, 02

Πολεμικό πλοίο τορπιλλοβόλο ένα από τα έξι ομοίου τύπου πλοία που παραγγέλθηκαν από την Ελληνική Κυβέρνηση στα ναυπηγεία VULCAN του Στετίνου της Γερμανίας το 1912 αντί του ποσού των 500.000 φράγκων έκαστο και ναυπηγήθηκε 1912-1914. Κατέπλευσε στην Ελλάδα τον Μάιο του 1914.

Το 1916 με τον αποκλεισμό κατασχέθηκε από τους Γάλλους και χρησιμοποιήθηκε απ΄ αυτούς με γαλλικό πλήρωμα. Επεστράφη σε άθλια κατάσταση το 1917 όταν συμμάχησε η Ελλάδα με την Αντάντ. Το υπόλοιπο χρονικό διάστημα (Α' Παγκόσμιος Πόλεμος) χρησιμοποιήθηκε εντατικά σε πολλές επιχειρήσεις συνοδείας νηοπομπών στο Αιγαίο για προστασία από Γερμανικά υποβρύχια. Το 1919 στη Μικρασιατική Εκστρατεία προσκολλήθηκε στην Ελληνική μοίρα Κωνσταντινούπολης, έλαβε μέρος σε πλείστες επιχειρήσεις κατά την εκστρατεία αυτή καθώς και στην (αρχική) εκκένωση του Ελληνικού πληθυσμού από τη Σμύρνη. Στο διάστημα του μεσοπολέμου χρησιμοποιήθηκε σε βοηθητικές υπηρεσίες. Με την έναρξη του Β' Παγκόσμιου Πολέμου έλαβε αμέσως μέρος σε επιχειρήσεις στο Αιγαίο με Κυβερνήτη τον Αντιπλοίαρχο Ι. Ναξάκη. Στις 21 Απριλίου 1941 αναφέρθηκε κατάρριψη Γερμανικού αεροσκάφους. Τρεις μέρες μετά, στις 24 Απριλίου του 1941 διατάχθηκε η αυτοβύθισή του κοντά στις νήσους Φλέβες του Σαρωνικού μετά από ανεπανόρθωτες ζημιές που είχε υποστεί σε αεροπορική επιδρομή.

Τα άλλα πλοία ομοίου τύπου που παραγγέλθηκαν στη Γερμανία ήταν τα: Αλκυόνη Ι, Αρέθουσα, Δάφνη, Δωρίς, και Θέτις.

## [Επεξεργασία] Χαρακτηριστικά

- Εκτόπισμα: 145 τόνοι.
- Διαστάσεις: 45μ / 4,8μ
- Βύθισμα: 1,2μ
- Ισχύς: 2.400 ΒΗΡ
- Μέγιστη ταχύτητα: 21 κόμβοι.
- Οπλισμός: 1 πυροβόλο 37χιλ., 3 Τ/Σ (τύπου Σβάρτσκωφ) 45εκ.
- Μετά τη μετασκευή το 1926 έφερε μηχανή παλινδρομική 2600 ΒΗΡ, 2 Τ/Σ των 45εκ. και μεγ. ταχύτητα 21 κόμβοι. Το δε 1940 η μέγιστη ταχύτητά του ήταν 19 κόμβοι.

Ανακτήθηκε από "http://el.wikipedia.org../../../%CE%B1/%CE%AF/%CE%B3/%CE%91%CE%AF%CE%B3%CE%BB%CE%B7_%CE%99_%28%CE%A4%CE%BF%CF%81%CF%80%CE%B9%CE%BB%CE%BF%CE%B2%CF%8C%CE%BB%CE%BF%29_0cd8.html"

Κατηγορίες: Α' Π.Π. - Ελλάδα | Β' Π.Π. - Ελλάδα | Ελληνικά Τορπιλοβόλα

##### Views

- Άρθρο
- Συζήτηση
- Τελευταία έκδοση

##### Αναζήτηση